Paprastoji šimpanzė

Šimpanzė, arba neoficialiai, paprastoji šimpanzė (Pan troglodytes) – primatų (Primates) būrio, hominidų (Hominidae) šeimos, šimpanzių (Pan) genties rūšis. Paplitimas Atogrąžų klimato rūšis, paplitusi Vakarų Afrikos pietvakariuose ir pietuose, Centrinėje Afrikoje bei Rytų Afrikos rytinėje dalyje. Gyvena šiose Afrikos dalyse augančiuose Vakarų Afrikos Gvinėjos ir Kongo lietinguose miškuose. Gyvenimo būdas Paprastosios šimpanzės gyvena Afrikos miškų juostoje, jų sengirėse ir antriniuose drėgnuosiuose žemumų miškuose, pelkinguose miškuose, priekalnių ir kalnų miškuose, sausuose miškuose, galeriniuose miškuose, savanų miškuose ir žemės ūkio apdirbamose žemėse. Vakarų Afrikoje šimpanzės taip pat aptinkamos pūdymuose ir žemės ūkio naudmenose, kuriose vyrauja laukinės arba sulaukėjusios aliejinės palmės. Jos gyvena bendruomenėmis nuo 15 iki 150 individų, bet vidutiniškai 35 nariai. Morfologija Paprastosios šimpanzės yra stambesnio ir tvirtesnio sudėjimo, nei jų giminaitės mažosios šimpanzės (Pan paniscus). Patinų svoris nuo 40 iki 70 kg, patelių nuo 27 iki 50 kg. Ūgis, nuo 1,2 iki 1,5 m. Porūšiai Išskiriami 4 porūšiai: Pan troglodytes verus Schwarz, 1934 Pan troglodytes ellioti Matschie, 1914 Pan troglodytes troglodytes Blumenbach, 1775 Pan troglodytes schweinfurthii Giglioli, 1872 Amžius Vidutinė laisvėje gyvenančių paprastųjų šimpanzių gyvenimo trukmė yra palyginti trumpa, paprastai gyvena trumpiau nei 15 metų, bet 12 metų sulaukusios šimpanzės gali gyventi dar 15 metų. Tik retais atvejais laisvėje gyvenančios paprastosios šimpanzės gali gyventi beveik iki 60 metų. Nelaisvėje laikomos šimpanzės paprastai gyvena ilgiau nei dauguma laukinių šimpanzių: vidutinė patinų gyvenimo trukmė yra 31,7 metų, o patelių - 38,7 metų. Seniausias žinomas nelaisvėje gyvenantis šimpanzės patinas sulaukė 66 metų, o seniausia patelė, žinoma kaip „Little Mama“ (liet. Mažoji Mama), - daugiau kaip 70 metų. Šaltiniai Nuorodos youtube.com / SLICE The Canopy Nests of the Tanzanian Chimpanzee (apie paprastasias šimpanzes video vaizdo medžiaga anglų kalba) youtube.com / Island Chimps of Liberia Bio medical Research (Video vaizdo medžiagoje, Pan troglodytes verus porūšio paprastųjų šimpanzių bendruomenė gyvenanti Liberijoje) Galerija